《荆公东坡》
宋代·陈普

王苏并世时，价重连城宝。
读尽天下书，不闻性天道。
祗缘操术谬，济以言辞藻。
轻巧者便之，承风逐澜倒。
本意尊鞅斯，施行愧黄老。
妄谓世无双，奋臂肆挥扫。
雅言类旃孟，给御坚羿奡。
及其漏绽时，乃以穿窬盗。
荆棘日夜生，芝兰遂枯槁。
礼乐禹豫州，至今鞠烟草。
重华不可呼，四罪无复讨。
薄夫迷远谋，惟贪诗句好。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。